EELNÕU

# KOHTLA-JÄRVE LINNAVOLIKOGU

## O T S U S

Kohtla-Järve 2026 nr

Kohtla-Järve linn, Tuule tn 3

korteriomandite ja korteriühistu lõpetamise otsus ning likvideerija määramine

Kohtla-Järve Linnavalitsus korraldas kinnisasja avalikes huvides omandamise seaduse § 4 lõike 1 punkti 10 alusel aadressil Ida-Viru maakond, Kohtla-Järve linn, Sompa linnaosa, Tuule tn 3 (katastritunnus 32220:008:0036, edaspidi *Tuule tn 3*) asuvate korteriomandite omandamise Kohtla-Järve linna omandisse. Kinnistusraamatu andmetel on 14. novembri 2025. a seisuga kõik 12 korteriomandit (registriosad nr 2692807, 2692907, 2693007, 2693107, 2693207, 2693307, 2693407, 2693507, 2693607, 2693707, 2693807, 2693907) Kohtla-Järve linna omandis.

Tuule tn 3 korteriomandite ja maaüksuse ühiseks majandamiseks on registreeritud korteriühistute registris Kohtla-Järve linn, Tuule tn 3 korteriühistu (registrikood 80520630).

Hoone aadressil Tuule tn 3 (ehitisregistri kood 102009307), mille majandamiseks oli korteriühistu moodustatud, lammutati täielikult 8. augustil 2025. a (ehitisregistri täieliku lammutamise teatis nr 2512271/10186). Tulenevalt sellest ei ole võimalik eri- ega kaasomandit kasutada ja valitseda ning korteriühistul toimida. Kuigi hoone on lammutatud ning korteriomandi- ja korteriühistuseaduses sätestatud ülesandeid täita ei ole võimalik, siis varem tekkinud korteriühistu ei lõpe, kuivõrd registrikanne on jätkuvalt kehtiv. Seega jääb korteriühistu õiguslikult eksisteerima.

Korteriomandi- ja korteriühistuseaduse § 61 lõike 1 alusel võib isik, kellele kuuluvad kõik korteriomandid, kinnistusraamatu pidajale esitatava kinnistamisavaldusega lõpetada eriomandid ja korteriühistu. Korteriomandi- ja korteriühistuseaduse § 21 lõike 6 alusel võib otsuse eriomandite ja korteriühistu lõpetamiseks vastu võtta korteriomanike üldkoosolekuta, kui kõik korteriomandid kuuluvad ühele isikule ning otsus vormistatakse kirjalikult ja allkirjastatakse korteriomaniku poolt. Kohaliku omavalitsuse korralduse seaduse § 35 lõike 4 järgi on Kohtla-Järve nimel otsuse vastuvõtmise õigus volikogul.

Tsiviilseadustiku üldosa seaduse § 41 lõike 1 järgi toimub juriidilise isiku lõpetamisel selle likvideerimine. Likvideerimise korraldavad likvideerijad. Kohtla-Järve linn määrab likvideerijaks Uljana Zaidentsali (isikukood 48201182217), kes on andnud selleks nõusoleku ning vastab seaduses sätestatud likvideerija tingimustele. Likvideerimise alustamisega lõpevad juhatuse või seda asendava organi volitused.

Lähtuvalt ülaltoodust ning kohaliku omavalitsuse korralduse seaduse § 35 lõike 4, korteriomandi- ja korteriühistuseaduse § 21 lõike 6, § 57 lõike 1 ja § 61 lõike 1, tsiviilseadustiku üldosa seaduse § 41 lõike 2 ning mittetulundusühingute seaduse § 43 lõigete 2 ja 3 alusel Kohtla-Järve Linnavolikogu

o t s u s t a b:

1. Lõpetada aadressil Ida-Viru maakond, Kohtla-Järve linn, Sompa linnaosa, Tuule tn 3 (katastritunnus 32220:008:0036) asuvate kinnistusraamatu registriosade nr 2692807, 2692907, 2693007, 2693107, 2693207, 2693307, 2693407, 2693507, 2693607, 2693707, 2693807, 2693907 korteriomandite koosseisudesse kuuluvad eriomandid.
2. Lõpetada Kohtla-Järve linn, Tuule tn 3 korteriühistu (registrikood 80520630) ja määrata likvideerijaks Uljana Zaidentsal (isikukood 48201182217).
3. Volitada Kohtla-Järve Linnavalitsust ametiasutusena käesoleva otsuse täitmiseks esitama kinnistusraamatu pidajale kinnistamisavaldus eriomandite ja korteriühistu lõpetamiseks.
4. Otsus jõustub teatavakstegemisest.

Otsust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavolikogule haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Sergei Lopin

volikogu esimees